saad ise ju aru küll millal asi üle võlli läheb foorumid on mõeldud aruteludeks ja eelkõige ikkagi teiste abistamiseks küsimustes milles nad ise võhikud. Kellelegi nina alla hõõruda, et ta ei oska kõige korrektsemalt oma küsimust vormistada on ka ropendamata ebaviisakas ...
Kui inimene ei saa aru, millest ta kirjutab ja ühes postituses kaks teineteist välistavat lauset, siis siin ei aita ka meditsiin.
Tean et on 40-60% vahel õhuniiskus hea , aga kuna eesti vabariik pole seadusega seda ette kirjutanud siis ka midagi teha ei saa . Ainult lasteaias ja koolides ei tohi talvel olla õhuniiskus madalam 28 % ndist , eelmine aasta uurisin seda teema tervisekaitse ametist , sain sellise vastuse . Aga kummaline on see et õhuniiskust pole aga aknad märjad ja ventilatsooin töötab koguaeg , isegi ventilatsiooni paigaldajad laiutavad käsi . Ainus mida teha saab kui nüüd talv pidama jääb on lasta ära mõõta õhus olev hapniku hulk ja kui see on madalam kui seadus näeb siis saab ühistule turja hüpata .
Mis sellest, et EV pole asi reguleeritud, aga ühistule võib turja hüpata? Milliste EV kehtivate seaduste alusel ta kavatseb ühistule turja hüpata? Kas ühistud on mingid lindpriid, kelle kohta EV seadused ei kehti?
Mida tähendab hapniku hulk õhus? Hapnik on lihtsalt üks õhu koostisosadest.
Nõudke kvaliteeti, aga olge valmis selle eest ka maksma! Siseviimistlustööd, 55 676 252
Aga miks see üldse halb on, kui kondents aknale tekib? Ma saaks aru, kui eluruumide niiskusesisaldus oleks väga kõrge (ja vastavat mõõdikut ei ole), siis näitaks see kõrget niiskusesisaldust. Kui aga niiskuse% on madal - no las ta siis kondenseerub aknale.
Tere. Nõuka ajal kahekordsed aknad lausa nirisesid veest ja jäälilledesse sai ka ninaga auke tehtud. No siis olid ka talved vingemad ja lapsed tervemad. Aga seesama kondens on koht, kus hakkab hallitus elama. Kuivas keskkonnas ta ei ela. Kondens tekib aknale ca +12 C juures ja allpool. Hallitus on tänapäeva õrnale inimesele juba õhus lenduv mürk. Selle vastu võitleb kogu Euroopa sh ka meie oma energiatõhususnõuetega. Lugupidamisega. Alar Piirfeld
No ma ei tea - mul on ka külmade ilmadega selline ~2cm kondentsiriba aknaKLAASI allserval, mitte aknalaua ega aknaraami/pale peal.
Aga kuna ma tean, et minu kodu niiskus on normaalne ja soojemate ilmadega kondentsi pole, siis ma küll üleliia ei muretse mingi hallituse pärast. Hoidke kodud puhtad, siis on ka baktereid vähem.
Loodusseadus: mida külmem on õhk seda vähem suudab ta endas sisaldada niiksust ehk vett ja vastupidi ... kõik muu on talupojatarkus.
Seda küll , aga antud juhul on probleem teine, kuna toas on 23 kraadi ja õhuniiskus 30%. Probleem on tegelikult tõenäoliselt väga lihtne- tänapäevased pakettaknad on niivõrd kitsa lengiga, et külm tuleb läbi ja lengi ääres on klaas põhimõtteliselt niivõrd külm, et niiskus hakkab selle peal kondenseeruma. Supermegahüper pakkettakna R arv kehtib kahe klaasi vahelisele keskonnale, aga paraku unustatakse ära , et aknaleng ise on metsik külmasild, mis kogu kompoti soojapidavuse alla tõmbab. Teha pole seal midagi, kas aknad välja vahetada või siis oodata soojemaid ilmu, kui kondents iseenesest ära kaob.
Paar cm kondents akna servas pole suurem häda, kui ei tilgu ega voola. Aeg-ajalt kuivaks tõmmata ja korras. Kui tilgub, siis saavad juba kõik aru miks on vee kogunemine halb. Esimese külma nädalaga on kondentsi nagu rohkem või nii on mulle miskipärast silma hakanud .... konstruktsioonid hakkavad vist intensiivsemalt kuivama.
Rh võiks olla 40-60 vahel kui vähegi võimalik, olgu kasvõi rohkem kondentsi, selle saab kuivatada. Tervis on kallim. Üleküttes korter ja Rh 10% tähendab halba und ja rohkem külmetushaigusi. Seda julgen oma kogemustest väita.